Simultaan

Simultaan (ka simultaanmäng; ladina sõnast simul  'üheaegselt') on mänguviis, kus üheaegselt mängitakse mitme vastasega (näiteks males, kabes).
Male- ja kabesimultaani kohta võidakse kasutada ka nimetusi rivimale ja rivikabe.

Enamikul juhtudel teeb kõikides partiides avakäigu simultaaniandja, vastavate kokkulepete korral on võimalikud ka muud variandid.

Simultaanil on mitmeid variatsioone. Olulisemateks nendest on:

 Tavasimultaan: mängitakse ilma kelladeta; vastane teeb oma käigu alles siis, kui simultaaniandja tema laua juurde jõuab, simultaaniandjal on õigus enne  järgmisel laual käigu tegemist oma käik tagasi võtta.
 Kelladega simultaan: mängitakse kontrollkelladega; tavaliselt antakse simultaaniandjale tunduvalt rohkem aega kui vastastele. Sellise mängu puhul on simultaaniandja põhiliseks probleemiks oma mõtlemisajaga toimetulemine.
 Pimesimultaan: simultaani andja mängulauda ei näe ning käike üles ei kirjuta.
 Alternatiivne simultaan: simultaani andjaid on kaks või enam. Asja muudab huvitavamaks see, et üks ei tea mida teine mõtleb ja nii võib toimuda laudadel kummalisi asju.

Male
Kabe